Vir ons as families was hierdie die beste vakansie wat ons beleef het. Vir ons kleinkinders en vir onsself was daar meer as genoeg aksie, rus en vreedsaamheid. Wens hierdie was my huis, so spesiaal. Vir Liesl baie dankie dat ons hierdie spesiale plekkie van julle kon deel. Vir Tom, 'n groot dankie vir al die hulp met die aflaai en dat jy ons elke dag besoek het om seker te maak alles is reg en funksioneer. Verlange vreeslik, al is ons net 'n paar dae terug!
Tom (omsiener) het vir Liesel gesê die DStv is reg terwyl dit nie was nie. Behalwe hiervoor het ons baie lekker gebly. Dankie.
Hierdie huis sal ek ten sterkste aanbeveel. Ons geniet altyd die Paastyd saam met ons kinders en kleinkinders. Ons was 6 volwassenes en 4 kinders en daar was nooit 'n tekort aan ruimte vir almal nie. Die kamers met hul badkamers vir elke gesin was so gerieflik. Die heerlike braai en kuierplek het vir heerlike aande om die braaivleisvuur gesorg en ons kon heerlik speletjies speel op die lieflike grasperk. Die strand en see was reg by ons en met die sekuriteit wat gereeld 'n draai maak het ons geen oomblik onveilig gevoel nie. Die opsigter, Tom is baie behulpsaam en die eienares baie vriendelik en tegemoetkomend. Baie dankie vir uitstekende geriewe.